AS A una Signora de Roveredo B-=== 


mandandoghe in dono un libro de “ Cantilene ,, 
nel ripeterse de l’anno secolar 


che la so zità passava 


== da Marco a Massimilian == 


La senta, Signora, 
che festa de rime | 
Xe ’1 dir che inamora 
che tuto 1’ esprime. 


Chi xè che se vanta ? 
Qua, l’ omo xe gnente : 
xe l’aria che canta, 
xe ’l cuor de la zente. 


Se tase ’1 strumento, 


se l’ arpa xe sorda, 
apena che ’1 vento 
ghe toca la corda, 


restissita, svola, 
canora se leva 
la viva parola 
che l’ arpa no aveva. 


Oh, musica vecia 
che Marco ne intona, 
te vien a la recia 
co un far da parona, 


col far d’una mama 
che tuti afradela, 
che tuti ne ciama 
atorno de ela. 


Te dixe - « Dai monti 
che varda ’1 Tirolo, 
al mar che dei Ponti 
sa ’l nome e del Molo, 


sié tuti cressudi 
disendo de Sì, 
siè tuti venudi 
a scuola da mi. 


Go a tuti insegnà 
le megio parole : 
la cuna e ’l sagrà 
la cesa e le scuole. 


Gostuti istrufo 
nei nomi più bei : 
a tuti dir Dio, 
dir Mama ai putei. 


Co Uscochi per tera, 
co Turchi per mar 
ve è trato a far guera, 
ve ò fato tornar, 


e, alora, del Tempio 
go scrito su |’ arco 
Xe in polvare l’empio ; 
Eviva San Marco ! » - 


Cussì quela cara 
parola ne canta | 
La cuna e la bara 
per ela xe santa ; 


la patria profondo 
ga un segno per ela : 
nessuno a sto mondo 
quel segno canzela ! 


MDIX-MCMIX 
Questo centesim'anno ancor s' incinqua 
DANTE, Paradiso 


I Secoli passa, 
i vol che la tasa ; 
ma, in fin, i la lassa 
parona de casa. 


Bonora, la svegia 
chi suda la paga ; 
le done, in famegia, 
la giuta e la svaga; 


la fa coi fioleti 
alegro ogni logo ; 
la sta coi veceti 
scaldandose al fogo ; 


la canta a la festa, 
la pianze nel luto, 
e par che la vesta 
de musica tuto. 


La senta, Signora, 
che festa de rime! 
Xe ‘1 dir che inamora, 
che tuto |’ esprime ! 


A. SERENA 


